Document ID: /roh_data/filtered/fineweb-2-filterrobots_roh.jsonl.gz/5145

Suvenz as rechattan purtrets da bes-chas sün kappas. Nus mussains trais stabellas ed ün scrign scu exaimpels. Pelpü sun bes-chas simbols per qualiteds positivas scu per exaimpel fermezza u valurusited. Las prümas vappas sun gnidas s-chaf das dal temp da las cruschedas ed as rechattaivan süls s-chüds dals chavaliers. Numerusas vappas da famiglia grischunas gnivan consegnedas in connex cun surdedas da nöblia tres chesas rojelas u da principedis europeics. L’eraldica es ün tema cumplex chi nu po gnir musso in quist’exposiziun.
Sper la mobiglia preschantainsa qualche oget interessant chi ho da chefer cun bes-chas — dal cho da tschierv n tar la trapla dad uors. «Bes-chas co e lo» nu do que da scuvrir be in quist’exposiziun, dimpersè in bod mincha local dal museum. Ch’Els as laschan surprender da stabellas da serps u dad ün bastun da paster richamaing decoro in fuorma dad üna serp.